Embla ble startet av Norunn Illevold Giske i 1994, og hun dirigerte selv koret frem til sommeren 2020, da hun etter eget ønske sluttet som korets dirigent, 85 år gammel. Ketil Belsaas overtok som dirigent etter henne. Giske er en nestor i norsk kormiljø og er blant annet dommer i nasjonale og internasjonale korkonkurranser, seminarholder og inspirator for kor og dirigenter over hele Norge. Hun har mottatt bl.a Korprisen fra Norges Korforbund og Kongens fortjenstmedalje i gull for sitt arbeid.